EkBass/fiwiki-20250220-pages-articles huggingface dataset:
Kaukokartoituspäivät

Kaukokartoituspäivät on vuosittain Suomessa järjestettävä kaukokartoituksen seminaari ja alan kokoontuminen. Sen järjestää Kaukokartoituskerho. ==Seminaarit== * Vuonna 2018 päivien isäntänä toimii Ilmatieteen laitos ja päivät järjestetään toukokuussa. * Vuonna 2015 Kaukokertoituspäivän 23.11. isäntä oli Aalto yliopisto. http://www.kaukokartoituskerho.fi/2015 * Vuonna 2014 Kaukokartoituspäiviä isännöi Ilmatieteen laitos, ja ne pidettiin Helsingin yliopiston Kumpulan kampuksella 29.–30. lokakuuta.http://www.kaukokartoituskerho.fi/2014/ * Vuonna 2013 Kaukokartoituspäiviä isännöi Geodeettinen laitos, ja ne pidettiin Dipolissa Espoon Otaniemessä 23.–24. lokakuuta.http://www.kaukokartoituskerho.fi/2013/ * Vuonna 2012 Kaukokartoituspäiviä isännöi Helsingin yliopisto, ja ne pidettiin Kumpulan kampuksella 25.–26. lokakuuta.http://www.kaukokartoituskerho.fi/2012/ * Vuonna 2011 Kaukokartoituspäivät järjestettiin Aalto-yliopiston tiloissa Espoossa 23.–24. marraskuuta. * Vuonna 2010 Kaukokartoituspäivät järjestettiin VTT:n tiloissa Espoossa 4.–5. marraskuuta. http://www.kaukokartoituskerho.fi/2010/ * Vuonna 2009 Kaukokartoituspäivät järjestettiin Ilmatieteen laitoksella Helsingissä 22.–23.10.2009. Tilaisuus kattoi ensi kertaa Pohjoismaat ja Viron.http://www.kaukokartoituskerho.fi/2009 Pohjoismaat päättivät järjestää kansallisten päiviensä lisäksi pohjoismaiset kaukokartoituspäivät, seuraava pohjoismainen kokous oli elokuun lopussa 2011 Norjassa. * Vuonna 2007 Kaukokartoituspäivät olivat Helsingissä 8.–9.11. SYKEn tiloissa. Päivät järjesti Fotogrammetrian ja kaukokartoituksen seura. http://foto.hut.fi/seura/tapahtumia/kkpaivat2007.html * Vuonna 2006 Kaukokartoituspäivät isännöi Ilmatieteen laitos marraskuun 9.–10. päivinä. * Vuonna 2003 Novo organisoi Kaukokartoituspäivät "Avaruus 2003"-näyttelyn yhteydessä 31.10.http://www.maanmittauslaitos.fi/Positio/default.asp?id=631&docid;=2259#A3 * Vuonna 2000 Kaukokartoituspäivät järjestettiin 26.–27.10. Espoossa.http://milry.fi/mil/julkaisut/mila/Mila006.pdf * Vuonna 1999 Kaukokartoituspäivät järjestettiin 21.-22.10. Geologian tutkimuskeskuksessa (?). == Lähteet == ==Aiheesta muualla== * Kaukokartoituskerho Luokka:Kaukokartoitus Luokka:Suomen tapahtumat
Dohasan

Dohasan (n. 1790 - 1866) oli kiowa-intiaanien kaikkien ryhmien yhteinen ylipäällikkö. Hänet tunnettiin englanninkielisellä nimellä Little Bluff (Pieni Jyrkänne). Dohosan ehti olla kansansa ylimpänä päällikkönä vuodesta 1833, jolloin hänen edeltäjänsä A'date syrjäytettiin epäkelpoisuuden vuoksi osagein tekemän massamurhan jälkeen. Mooney s. 259 Dohasan oli johtotehtäviensä lisäksi kansansa pääkirjanpitäjä, joka lisäsi monet kuvat heidän kuuluisaan kiowa-kalenteriinsa. Greene s. 25 Hieman ennen kuolemaansa hän ehti kirjoittaa Little Arkansasin sopimuksen, jossa hän suostui luovuttamaan kiowien maat Yhdysvalloille. Hänen paikkansa täytti päällikkö nimeltä Lone Wolf. Mooney s. 233 ==Lähteet== * Greene, Candace S. Silver Horn: Master Illustrator of the Kiowas. Norman: University of Oklahoma, 2001. ISBN 978-0-8061-3307-2. * Mooney, James Calendar History Of The Kiowa Indians, Kessinger Publishing, 2010, ISBN 1428647953 ===Viitteet=== Luokka:Yhdysvaltalaiset intiaanipäälliköt Luokka:Vuonna 1790 syntyneet Luokka:Vuonna 1866 kuolleet
PlayStation Move

PlayStation Move on liikeohjain PlayStation 3, PlayStation 4 ja Playstation 5 -pelikonsoleille, ja se julkaistiin 17. syyskuuta 2010. PlayStation Moven liikkeiden seuraamiseen tarvitaan joko PlayStation Eye (PS3) tai PlayStation Camera (PS4, PS5), jotka tarkkailevat ohjaimen sijaintia. PS Move on langaton ja sen voi ladata PS3/PS4/PS5-järjestelmän USB-liitännän kautta. Ohjaimen virtalähteenä on litiumioniakku. Liikeohjaimen päässä on pallo, jonka väri vaihtuu pelitapahtumien myötä. == Lähteet == Luokka:Videopeliohjaimet Luokka:PlayStation 3 -lisälaitteet Luokka:PlayStation 4 -lisälaitteet
Ruskosuokana

Ruskosuokana (Amaurornis akool) on eteläaasialainen rantakana. Nimialalaji akool elää Intiassa, Bangladeshissa ja Myanmarin länsiosissa, alalaji coccineipes Kaakkois-Kiinasta Koillis-Vietnamiin. William Henry Sykes kuvaili lajin holotyypin Deccanista vuonna 1832.The Internet Bird Collection == Lähteet == Luokka:Suokanat
Vaa’ankieliasema

Vaa’ankieliasema tarkoittaa asemaa, jossa pienehkö ryhmittymä pystyy äänillään ratkaisemaan voimasuhteiden jakautumisen jossain hallintoelimessä tai vastaavassa. Käsitettä käytetään erityisesti politiikassa puolueesta, vaalipiiristä tai kansanedustajasta, joka nousee päätöksen tai vaalien tuloksen kannalta ratkaisevaan asemaan, kun esimerkiksi mikään puolue ei ole saanut yksin enemmistöä. Vaa’ankielenä oleva puolue voi tällöin valita, kenen kanssa se liittoutuu ja muodostaa enemmistön. Näin pienikin puolue, yksi vaalipiiri tai yksi henkilö saa kannatustaan suuremman vaikutusvallan, erityisesti mikäli on viime hetkille saakka kannastaan tai valinnastaan epävarma. Tätä taktisesti vahvaa asemaa voi henkilö tai ryhmä käyttää hyväkseen laittamalla suuret ryhmät kilpailemaan suosiostaan, ja siten saavuttaa etuja. Esimerkiksi vuoden 2000 Yhdysvaltain presidentinvaaleissa Floridan osavaltio nousi vaa’ankielen asemaan, sillä sen kiistelty vaalitulos selvisi viimeisenä ja ratkaisi vaalit George W. Bushin hyväksi. Ruotsin vuoden 2014 valtiopäivävaaleissa Ruotsidemokraatit nousi ratkaisevaan asemaan, sillä kumpikaan kahdesta suuresta puolueryhmittymästä ei saanut muodostettua enemmistöhallitusta, ja Ruotsidemokraatit onnistuivat kaatamaan hallituksen äänestämällä oikeiston budjettiesitystä. Suomessa katsottiin Maalaisliiton olleen vaa’ankieliasemassa laillisuusrintamassa lapuanliikkeen vaikutusvaltaan nähden vuonna 1930 vastustaessaan lapuanliikettä yhdessä SDP:n ja Edistyspuolueen kanssa. Maalaisliiton siirtyminen oikealle olisi voimistanut oikeistosuuntausta lapuanliikkeen eduksi. Suomen Maaseudun Puolueesta eronnut, Suomen Kansan Yhtenäisyyden Puolueen 12 kansanedustajan ryhmä oli vastaavassa asemassa, kun eduskunta hyväksyi vaaditulla 5/6 määräenemmistöllä vuonna 1973 poikkeuslain presidentti Urho Kekkosen virkakauden pidentämiseksi ilman vaaleja neljällä vuodella vuoteen 1978 saakka. == Katso myös == *Kuninkaantekijä == Lähteet == Luokka:Vaalit Luokka:Poliittiset käsitteet Luokka:Metaforat
Mustahuitti

Mustahuitti (Amaurornis flavirostra, myös A. flavirostris) on afrikkalainen rantakanalaji. Sen esiintymisalue käsittää Saharan eteläpuolisen Afrikan Sahelin pohjoisosista aina Kapmaahan saakka. Se kuitenkin puuttuu mantereen koillis- ja lounaisosien aavikoilta. William John Swainson kuvaili lajin holotyypin Senegalista vuonna 1837.The Internet Bird Collection == Lähteet == Luokka:Rantakanat
Madagaskarinhuitti

Madagaskarinhuitti (Amaurornis olivieri) on Madagaskarin kotoperäinen rantakana. Se elää saaren läntisessä keskiosassa. Alfred Grandidier ja Jacques Berliozkuvailivat lajin holotyypin Antsalovasta vuonna 1929.The Internet Bird Collection == Lähteet == Luokka:Rantakanat Luokka:Uhanalaiset linnut
Sirocco

Sirocco, scirocco tai harvemmin siroc, on Välimeren alueella puhaltava tuuli. Se saa alkunsa Saharan alueelta, ja tuulen nopeus voi yltää hirmumyrskyn lukemiin Pohjois-Afrikan tai Etelä-Euroopan yllä. Sirocco tai scirocco on italiankielinen nimitys, kreikankielinen muoto on σιρόκος (sirokos). Italian kieleen nimi on saattanut johtua arabian kielen sanasta شرقي sharqī, itäinen, idästä puhaltava tuuli. == Synty == Sirocco on lämmin ja kostea tuuli, joka puhaltaa pohjoisen Välimeren ja eteläisen Euroopan yli, missä se puhaltaa etelästä tai kaakosta ja tuo kosteaa ilmaa mukanaan. Sirocco syntyy kun lämmin ja kuiva, trooppinen ilmamassa työntyy Saharan alueelta pohjoiseen. Kuiva mannerilma sekoittuu meren yllä kylmemmän ja kosteamman ilmamassan kanssa. Sirocco aiheuttaa kuivia hiekkamyrskyjä Pohjois-Afrikan rannikolla, myrskyjä Välimerellä sekä kylmiä ja sateisia säitä Euroopassa. Siroccon vaikutus voi kestää puolesta vuorokaudesta useampaan vuorokauteen. Sen mukanaan tuoma kuumuus ja pöly voivat aiheuttaa ihmisille terveyshaittoja. Tuuli saattaa yltyä maaliskuun ja marraskuun huippukausina puuskissa 100 km/h nopeuteen. == Vaikutukset == Siroccon mukana kulkeutuu pölyä joka laskeutuu maan pinnalle jopa tuhansien kilometrien päässä Saharasta. Esimerkiksi Ukrainassa, Venäjällä, Bulgariassa ja Romaniassa on lumi joskus värjääntynyt punaiseksi Saharan pölyn vuoksi. Pölyä myös kulkeutuu Amazonin sademetsiin asti jossa kasvit saavat siitä merkittävästi ravinteita. Sirocco-tuulet työntävät Adrianmeren vettä myös kohti pohjoista. == Muut nimet == Siroccosta käytetään eri nimiä eri maissa: Maa Nimitys Italia Scirocco Malta Xlokk Espanja Lebeche tai Leveche Kanariansaaret Calima Katalonia Xaloc Kreikka Sirokos () Turkki Sirokko, Siroko Albania Shrokë, Shroka Kroatia Jugo (Etelätuuli) Montenegro Jugo Ranska Sirocco Tunisia Chehili Pohjois-Afrikka Chergui, Chili, Gibli (Libya), Chamsin, Samum == Katso myös == *Saharan ilmasto *Mistral *Meltemi *Bora == Lähteet == == Aiheesta muualla == * Ilmatieteen laitos: Voimakkaat matalapaineet * Local Mediterranean Winds. * Sirocco. * The Maltese Islands Multimedia Encyclopedia Luokka:Tuulet Luokka:Välimeri Luokka:Sahara Luokka:Italiankieliset sanat ja sanonnat
Rossi X-ray Timing Explorer

Rossi X-ray Timing Explorer (RXTE) on NASAn röntgensatelliitti, joka laukaistiin avaruuteen 30. joulukuuta 1995 Delta II -raketilla. http://nssdc.gsfc.nasa.gov/database/MasterCatalog?sc=1995-074A 1995-074A Sen massa on 3 200 kg. Se lentää 600 km korkealla kiertoradalla. Sen instrumentit ovat * MIT:n All Sky Monitor (ASM), jonka energia-alue on 1,5–12 keV http://heasarc.gsfc.nasa.gov/docs/xte/ASM.html Tämän detektorit rakensi suomalainen Metorex-yritys (nykyinen Oxford International) * NASA Goddard Space Flight Centerin Proportional Counter Array (PCA), 2–60 keV * Kalifornian yliopiston High-Energy X-ray Timing Experiment (HEXTE), 15–250 keV == Lähteet == == Aiheesta muualla == *MIT's Rossi X-Ray Timing Explorer Project *NASA Mission Site *Video documentary Luokka:Satelliitit
Gefion-ryhmä

Gefion-ryhmä on pikkuplaneettaryhmä Marsin ja Jupiterin välisellä pääasteroidivyöhykkeellä. Ryhmän kappaleet ovat siis päävyöhykkeen asteroideja. Ryhmä on saanut nimensä 1272 Gefion-nimisen asteroidin mukaan. Ryhmän pikkuplaneettojen etäisyys Auringosta on noin 2,8 AU. Ryhmä on syntynyt suuremman pikkuplaneetan hajotessa törmäyksessä palasiksi.http://www.boulder.swri.edu/~davidn/papers/gefion.pdfhttp://adsabs.harvard.edu/abs/1996BAAS...28R1097Khttp://ssd.jpl.nasa.gov/sbdb.cgi?sstr=1272+Gefion Ryhmää kutsuttiin aluksi nimellä Ceres-ryhmä kääpiöplaneetta 1 Cereksen mukaan, mutta kun sen tajuttiin olevan eri alkuperää ryhmän kanssa, niin ryhmä nimettiin Gefionin mukaan.http://www.geolsoc.org.uk/gsl/geoscientist/features/page6077.html Ceres sijaitsee lähellä Gefion-ryhmää, ja sen aiheuttamat painovoimahäiriöt vaikuttavat ryhmän jäsenten ratoihin. Monien Gefion-ryhmän jäsenten ratojen inklinaatiot muistuttavat Cereksen vastaavia. ==Lähteet== *Orbital evolution of the Gefion and Adeona asteroid families: close encounters with massive asteroids and the Yarkovsky effect *A Genetic Study of the Ceres (Williams #67) Asteroid Family *JPL Small-Body Database Browser: 1272 Gefion (1931 TZ1) *Geological Society - Rain from heaven ===Viitteet=== Luokka:Päävyöhykkeen asteroidit Luokka:Asteroidiryhmät
Black & White (pelisarja)

Black & White on Lionhead Studiosin kehittämä videopelisarja. Black & Whitessa pelihahmona itse Jumala, eli pelaaja saa tehdä kaiken kuin itse haluaa. Black & White on rakennettu Karma-pelityyppiin. Pelien aikana saa itselleen eläimen. Ensimmäisessä Black & Whitessa aluksi valittavat eläimet ovat lehmä, apina ja tiikeri. Black & White 2:n aluksi valittavat eläimet ovat leijona, susi, lehmä ja apina. == Pelit == * Black & White (2001) ** Black & White: Creature Isle (2002) * Black & White 2 (2005) ** Black & White 2: Battle of the Gods (2006) == Aiheesta muualla == * Pelisarja MobyGamesissä Luokka:Videopelisarjat
Zoltán Dömötör

Zoltán Dömötör (21. elokuuta 1935 Budapest – 20. marraskuuta 2019Elhunyt Dömötör Zoltán olimpiai bajnok vízilabdázó ) oli unkarilainen vesipalloilija ja olympiavoittaja. Hän edusti seuratasolla Újpesti TE:tä. Dömötör osallistui olympialaisiin kolmesti, vuosina 1960-1968\. Hän voitti yhteensä kolme mitalia, joista yksi oli kultainen ja kaksi pronssisia. == Lähteet == * Dömötörin profiili sports-reference.com -sivustolla === Viitteet === Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1935 syntyneet Luokka:Vuonna 2019 kuolleet
László Felkai

László Felkai (1. maaliskuuta 1941 Budapest – 10. huhtikuuta 2014 Budapest) oli unkarilainen vesipalloilija, uimari ja olympiavoittaja. Hän edusti seuratasolla Ferencvárosi TC:tä. Felkain päälaji oli vesipallo, jossa hän voitti kolme olympiamitalia, yhden kultaisen ja kaksi pronssista. Hän teki olympialaisissa yhteensä 34 maalia, joista seitsemän yhdessä ottelussa Italiaa vastaan vuoden 1964 kisoissa. Felkai osallistui vuoden 1960 olympialaisissa vesipallon lisäksi 200 metrin rintauintiin, mutta ei selviytynyt jatkoon alkueristä.Olympics at Sports-Reference.com == Lähteet == * Felkain profiili sports-reference.com-sivustolla === Viitteet === Luokka:Unkarilaiset vesipalloilijat Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1941 syntyneet Luokka:Vuonna 2014 kuolleet
Yoshihiko Ōsaki

Yoshihiko Ōsaki (; 27. helmikuuta 1939 Ishikawan prefektuuri – 28. huhtikuuta 2015) oli japanilainen uimari ja olympiamitalisti. Hän voitti urallaan kaksi olympiamitalia, hopeaa 200 metrin rintauinnista Rooman olympialaisissa 1960 ja pronssia 4 × 100 metrin sekauintiviestistä samoissa kisoissa. == Lähteet == * Yoshihiko Osaki Bio, Stats and Results Olympics at Sports-Reference.com === Viitteet === == Aiheesta muualla == Luokka:Japanilaiset uimarit Luokka:Japanilaiset olympiamitalistit Luokka:Vuonna 1939 syntyneet Luokka:Vuonna 2015 kuolleet
Lights

Lights Valerie Bokan (s. 11. huhtikuuta 1987 Timmins, Ontario), paremmin tunnettu taiteilijanimellä Lights (tyyliteltynä LIGHTS) on kanadalainen synthpop-laulaja ja lauluntekijä. Syntymänimeltään hän on Valerie Anne Poxleitner, mutta hän otti käyttöön nykyisen nimensä vuonna 2009. == Musiikkiura == Ensimmäisen EP:nsä Lights julkaisi syyskuussa 2008. Samoihin aikoihin hänen ensimmäinen singlensä, nimeltään "Drive My Soul" julkaistiin. Single oli parhaimmillaan Canadian Hot 100 -listan sijalla 18. Vuonna 2009 hän voitti Juno Awardsin parhaana uutena artistina. Syyskuussa 2009 Lights julkaisi Kanadassa debyyttialbuminsa, nimeltään The Listening. Yhdysvalloissa albumi julkaistiin lokakuussa ja Euroopassa toukokuussa 2010. Kanadan albumilistalla albumi oli parhaimmillaan sijalla seitsemän. Albumilta julkaistiin neljä singleä: "Saviour", joka oli parhaimmillaan Canadian Hot 100 -listan sijalla 38, "The Listening", "Ice" (65.) ja "Second Go" (54.). The Listening -albumia on myyty Kanadassa yli 40 kappaletta, mikä ylittää kultalevyyn oikeuttavan rajan. Syyskuussa 2009 Lights oli kiertueella yhdessä Keane-yhtyeen kanssa. Vuoden 2010 tammikuusta toukokuuhun Lights kiersi Kanadaa, Yhdysvaltoja ja Eurooppaa yhdessä Owl Cityn kanssa. Lights julkaisi akustisen EP:n nimeltä Lights.Acoustic heinäkuussa 2010. Elokuussa 2011 Lights ilmoitti julkaisevansa toisen studioalbuminsa, nimeltään Siberia, 3. lokakuuta 2011. 22\. heinäkuuta 2014 Lights ilmoitti julkaisevansa uuden, Little Machines -albuminsa 23. syyskuuta 2014. Ilmoituksen yhteydessä julkaistiin hänen uusi singlensä, ”Up We Go”. == Diskografia == === Albumit === * The Listening (2009) * Siberia (2011) * Little Machines (2014) * Midnight Machines (2016) * Skin & Earth (2017) * How to Sleep When You're on Fire (2020) * PEP (2022) === Singlet === * "Drive My Soul" (2008) * "February Air" (2008) * "Saviour" (2009) * "The Listening" (2009) * "Ice" (2009) * "Second Go" (2010) * "Everybody Breaks a Glass" (2011) * "Toes" (2011) * "Where the Fence Is Low" (2012) * "Banner" (2012) * "Up We Go" (2014) * "Running with the Boys" (2015) * "Giants" (2017) * "We Were Here" (2018) * "Love Me" (Felix Cartalin kanssa) (2019) * "Lost Girls" (2019) * "Long Live" (feat. Travis Barker) (2019) * "Annihilation" (i_on kanssa) (2020) * "Dead End" (Mythin kanssa) (2020) * "Batshit" (Mythin kanssa) (2020) * "Beside Myself" (2021) * "When the Summer Dies" (Deadmau5:n kanssa) (2021) * "Prodigal Daughter" (2021) * "Real Thing" (feat. Elohim) (2021) * "Salt and Vinegar" (2022) * "In My Head" (feat. Josh Dun) (2022) * "Human Being" (feat. Arkells) (2022) == Lähteet == == Aiheesta muualla == * Lightsin kotisivut * Lights MySpacessa * Luokka:Kanadalaiset poplaulajat Luokka:Kanadalaiset elektronisen musiikin artistit Luokka:Vuonna 1987 syntyneet Luokka:Elävät henkilöt
Wj

Wj tarkoittaa seuraavia: * * sitova välilyönti, WJ, englanninkielisestä nimestä word joiner, sanaväli, joka pitää peräkkäiset sanat samalla rivillä.
William D’Amico

William D'Amico (3. lokakuuta 1910 Utica, New York - 30. lokakuuta 1984 Lake Placid, New York) oli yhdys­valtalainen rattikelkkailija, joka kilpaili 1940-luvun lopulla ja 1950-luvun alussa. D'Amico voitti kultaa vuoden 1948 Talviolympialaisissa. D'Amico on myös voittanut kaksi kultaa ja yhden pronssin rattikelkkailun maailmanmestaruuskilpailuissa. Luokka:Yhdysvaltalaiset rattikelkkailijat Luokka:Yhdysvaltalaiset olympiavoittajat Luokka:Vuonna 1910 syntyneet Luokka:Vuonna 1984 kuolleet
South Burlington

South Burlington on kaupunki Chittendenin piirikunnassa Vermontin osavaltiossa Yhdysvalloissa. Yhdysvaltain vuoden 2000 väestönlaskennassa kaupungin väkiluku oli 15 814. South Burlington muodostuu monista lähiönaapurustoista sekä liikekeskuksesta, joka on valmisteilla kaupungin keskustaan.City of South Burlington, Vermont Planning & Zoning South Burlingtonissa on myös osavaltion suurin ostoskeskus, The University Mall. Kaupunki jakaa rajansa Lake Champlainin kanssa. Sillä on myös yleinen puisto ja ranta, "Red Rocks". ==Maantiede== Yhdysvaltain väestonlaskentaviraston mukaan kaupungin pinta-ala on kokonaisuudessaan 76.7 km², josta 43.1 km² on maata ja 33.6 km² (43.82%) vettä. ==Väestötilastot== Vuoden 2000 väestölaskennan mukaan South Burlingtonissa oli 15 814 asukasta, 6 332 taloutta ja 3 786 perhettä. Väestötiheys oli 366.9/km². Kaupungissa oli 93.78% valkoihoisoia, 0.83% afroamerikkalaisia, 0.18% alkuperäisamerikkalaisia, 3.35% aasialaisia, 0.01% Tyynen valtameren asukkaita, 0.41% erirotuisia ja 1.42% sellaisia, jotka edustivat kahta tai useampaa rotua. 6 332 taloudesta 29.2% oli sellaisia, missä oli alle 18-vuotiaita lapsia, 47.7% sellaisia, missä aviopari asui yhdessä, 9.0% sellaisia, missä nainen asui yksin lapsineen ilman miestä, ja 40.2% ei-perheitä. Kaupungin väestöstä 21.6% oli alle 18-vuotiaita, 12.5% 18-24-vuotiaita, 30.8% 25-44-vuotiaita, 22.0% 45-64-vuotiaita ja 13.1% 65-vuotiaita tai vanhempia. Väestön keski-ikä oli 36 vuotta. Joka sataa naista kohden kaupungissa oli 88.9 miestä. ==Talous== CommutAirin, alueellisen lentolinjan, päämaja sijaitsee South Burlingtonissa."Welcome!" CommutAir. Retrieved on May 24, 2009. ===Yksilölliset tulot=== Talouksien keskitulot olivat kaupungissa 51 566 dollaria, ja perheiden keskitulot olivat 67 241 dollaria. Miesten keskitulo oli 42 076 dollaria, ja naisten 29 883. 2.3% perheistä ja 4.2% koko väestöstä olivat köyhyysrajan alapuolella. ===Teollisuus=== GE Healthcare työllisti vuonna 2008 780 ihmistä. Myös Ben and Jerry'sin päämaja on South Burlingtonissa. ==Koulutus== South Burlingtonissa on * Rice Memorial High School * South Burlington High School *University of Vermont ==Liikennöinti== Burlingtonin kansainvälinen lentokenttä sijaitsee nimestään huolimatta South Burlingtonissa, vaikkakin sen maa kuuluu Burlingtonille. Lentokentältä ei pääse Yhdysvaltojen ulkopuolelle. Linja- autopalvelut tarjoaa Chittenden County Transportatiion Authority. ===Päätiet=== * Interstate 89 * Interstate 189 * U.S. Route 2 * U.S. Route 7 ==Tunnettuja henkilöitä== *Harry Bliss - sarjakuvataiteilija ja kuvittaja *Keith Cieplicki - collegen koripallovalmentaja *Major Jackson - runoilija ja professoriWW Norton Author's Page *Martin St. Louis - ammattilaisjääkiekkoilija == Lähteet == ==Aiheesta muualla== * South Burlingtonin viralliset sivut * Lake Champlain Regional Chamber of Commerce * South Burlington GIS site Luokka:Vermontin kaupungit
Steve Anderhub

Stefan "Steve" Anderhub (s.12. heinäkuuta 1970) on sveitsiläinen entinen rattikelkkailija, joka kilpaili 1990-luvun lopulla ja 2000-luvun alussa. Hän voitti hopeaa vuoden 2002 talviolympialaisissa.Steve Anderhub Anderhub on myös voittanut pronssia vuoden 2001 maailmanmestaruuskilpailuissa. == Lähteet == Luokka:Sveitsiläiset rattikelkkailijat Luokka:Sveitsiläiset olympiamitalistit Luokka:Vuonna 1970 syntyneet Luokka:Elävät henkilöt
Vergennes (Vermont)

Vergennes on kaupunki luoteisessa osassa Addisonin piirikuntaa Vermontin osavaltiossa Yhdysvalloissa. Sitä rajaavat Ferrisburghin, Pantonin ja Walthamin kaupungit, ja sen väkiluku oli vuonna 2000 2 741. Se on väkiluvultaan pienin Vermontin yhdeksästä kaupungista. ==Maantiede== Yhdysvaltain väestölaskentaviraston mukaan kaupungin kokonaispinta-ala on 6,5 km2, josta 6,2 km2 on maata ja 0,3 km2 (4%) on vettä. ==Väestötilasto== thumb|left|Vergennesin kaupungintalo, oopperatalo ja poliisiasema. Vuoden 2000 väestölaskennan mukaan Vergennesissa oli 2 741 asukasta, 979 taloutta ja 623 perhettä, ja väestötiheys oli 441,0/km2. Väestöstä 93,43 oli valkoihoisia, 2,01 % oli afroamerikkalaisia, 0,36 % oli aasialaisia, 0,04 % Tyynen valtameren seudulta, 1,06 % muunrotuisia ja 2,88 % edusti kahta tai useampaa rotua. Talouksia oli 979, joista 34,3 % oli sellaisia, joissa oli alle 18-vuotiaita lapsia, 48,8 % sellaisia, missä aviopari asui yhdessä, 11,6 % sellaisia, joissa nainen oli taloudenhoitaja ilman aviomiestä, ja 35,4 % ei- perheitä. Keskimäärin talouden koko oli 2,47, ja perheiden koko 3,02 henkeä. thumb|right|St. Paulin episkopaalinen kirkko pääkadulla kaupungintalon vieressä. Kaupungissa väestö on jakautunut niin, että 28,4 % on alle 18-vuotiaita, 13,1 % 18-24-vuotiaita, 27,8 % 25-44-vuotiaita, 19,3 % 45-64-vuotiaita ja 11,3 % 65-vuotiaita tai vanhempia. Keskimääräinen ikä oli 33 vuotta. Joka sataa naista kohden oli 100,4 miestä. ==Talous== ===Yksilölliset tulot=== Kaupungin keskimääräinen talouksien tulo oli 37 763 dollaria, ja perheiden keskimääräiset tulot olivat 48 155 dollaria. Miesten keskimääräiset tulot olivat 33 669, ja naisten 20 527 dollaria. Noin 8,1 % perheistä ja 17,0 % koko väestöstä oli köyhyysrajan alapuolella. ===Teollisuus=== Goodrich Corporation työllistää noin 20-48 työntekijää. ==Koulut== Vergennesissä on neljä koulua: Vergennes Union Elementary School, Vergennes Union High School, Champlain Valley Christian School ja Northlands Job Corps Center, joka ennen oli Weeks School, joka toimi orpokotina ja nuorisorikollisten kotina myöhäiselle 1970-luvulle asti. ==Kulttuuri== Kaupungissa on Vergennesin oopperatalo, jossa on viikoittain tilaisuuksia, joihin kuuluu erikoisvieraita, yhtyeitä, laulajia, poliitikkoja ja teatteriryhmiä. Kaupungissa on myös kirjasto, The Bixby Memorial Free Library. Bixby Memorial Free Library ==Tunnettuja henkilöitä== *Joseph K. Edgerton, kongressiedustaja Indianasta *Margaret Foley, veistäjä *Ethan A. Hitchcock, kirjailija ja kenraali *Henry Porter, baseballpelaaja *Frederick E. Woodbridge, kongressiedustaja ja Vergennesin pormestari ==Lähteet== ==Aiheesta muualla== * Vergennesin viralliset sivut Luokka:Vermontin kaupungit
Mateo Musacchio

Mateo Pablo Musacchio (s. 26. elokuuta 1990 Rosario, Argentiina) on argentiinalainen jalkapalloilija. Hän on pelannut Euroopassa vuodesta 2009 ja edustanut Espanjassa Villarrealia sekä Italian Serie A:ssa Milania ja lyhyen aikaa Laziota. Hän on pelipaikaltaan keskuspuolustaja. == Ura == Musacchio ensiesiintymisensä ammattilaisurallaan 16-vuotiaana River Platessa kaudella 2006–2007. Lopulta koko kauden aikana hän pelasi yhteensä neljässä ottelussa. Elokuussa 2009 hän siirtyi espanjalaisseura Villarrealiin, jonka reservijoukkueessa hän pelasi kauden 2009–2010. Ensimmäisen ottelunsa seuran reservijoukkueessa Segunda Divisiónissa hän pelasi 6. syyskuuta 2009 Córdobaa vastaan. Vastaavasti ensiesiintymisensä Primera Divisiónissa hän teki edustusjoukkueessa 13. helmikuuta 2010 ottelussa Athletic Bilbaota vastaan. == Lähteet == == Aiheesta muualla == * Mateo Musacchion tilastot BDFutbol- sivustolla * Mateo Musacchion tilastot FútbolXXI-sivustolla Luokka:Argentiinalaiset jalkapalloilijat Luokka:Vuonna 1990 syntyneet Luokka:Elävät henkilöt
Zegen – parittajakeisari

on vuonna 1987 ensi-iltansa saanut Shōhei Imamuran ohjaama musta satiirielokuva. Elokuva esitettiin Cannesin elokuvajuhlilla 1987. Elokuva sijoittuu 1900-luvun alun imperialistiseen Japaniin. ==Lähteet== Luokka:Shōhei Imamuran ohjaamat elokuvat Luokka:Japanilaiset komediaelokuvat Luokka:Vuoden 1987 japanilaiset elokuvat
Seiko

Seiko Holdings Corporation () on japanilainen kellojen ja muiden elektroniikkatuotteiden valmistaja. == Historia == Seikon toiminta alkoi vuonna 1881, jolloin Kintarō Hattori avasi kello- ja jalokivikaupan nimellä K. Hattori () Ginzan alueella Tokiossa. Vuonna 1892 hän alkoi tuottaa Seikosha- nimisiä kelloja. Ensimmäiset Seiko-nimiset kellot tulivat markkinoille vuonna 1924. Seiko toi markkinoille maailman ensimmäisen kvartsikellon, Astronin, vuonna 1969. Vuonna 1985 Orient Watches ja Seiko perustivat yhteisen tehtaan. Omistusjärjestelyjen yhteydessä Seiko loi eri aloille erikoistuneita tytäryhtiöitä, kuten Seiko Watch Corporationin ja Seiko Clock Inc.:in, vuonna 2001, ja emoyhtiöstä tuli tuolloin holding-yhtiö. Se nimettiin Seiko Holdings Corporationiksi 1. heinäkuuta 2007. == Seiko Group == Seiko on osa Seiko Group -yhtymää, johon kuuluu kolme yhtiötä: * Seiko Holdings Corporation (Seiko) * Seiko Instruments Inc. (SII) * Seiko Epson Corporation (Epson) == Lähteet == == Aiheesta muualla == * Kotisivut .
Ice on Fire

Ice on Fire on Elton Johnin yhdeksästoista studioalbumi, joka julkaistiin vuonna 1985. George Michael esiintyy kappaleissa "Nikita" ja "Wrap Her Up". == Kappaleet == Kaikki kappaleet kirjoittanut Elton John ja Bernie Taupin ellei toisin mainita. Huomautus : Jotkin CD-levyt sisältävät kappaleen "Act of War", duetto Millie Jacksonin kanssa. Se ei sisälly LP-levyllä. == Muusikot == *Elton John – laulu, piano, syntetisaattorit *Davey Johnstone – sähkökitara, taustalaulu *Nik Kershaw – sähkökitara *Fred Mandel – sähkökitara, kosketinsoittimet, syntetisaattorit *Charlie Morgan – rummut *Mel Gaynor – rummut *Dave Mattacks – rummut *Frank Ricotti – lyömäsoittimet *Paul Westwood – basso *David Paton – basso *Pino Palladino – basso *John Deacon – basso *Deon Estus – basso *Kiki Dee – taustalulu *George Michael – taustalulu *Pete Thomas – saksofoni *David Bitelli – saksofoni *Rick Taylor – pasuuna *Paul Spong – trumpetti == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1985 albumit
Winooski

Winooski on kaupunki Chittendenin piirikunnassa Vermontin osavaltiossa Yhdysvalloissa. Se sijaitsee Winooski-joen suulla, ja vuonna 2000 siellä asui 6 561 asukasta.Winooski, Vermont City Data. ==Maantiede== Yhdysvaltojen väestönlaskentaviraston mukaan kaupungin kokonaispinta-ala on 3,9 km2, josta 3,7 km2 on maata ja 0,2 km2 (5,3 %) on vettä. ==Väestötilastot== Vuoden 2000 väestölaskennan mukaan Winooskissa oli 6 561 asukasta, 2944 taloutta ja 1 466 perhettä. Asukastiheys oli 1 771,5/km². Winooskin asukkaista 90,55 % oli valkoihoisia, 1,25 % afroamerikkalaisia, 0,52 % alkuperäisamerikkalaisia, 5 40 % aasialaisia, 0,05 % Tyynenmeren alueelta, 0,53 % muunrotuisia ja 1,71 % kahden tai useamman rodun edustajia. Talouksia oli 2944, joista 24,2 % oli sellaisia, joissa oli alle 18-vuotiaita lapsia, 34,4 % sellaisia joissa pariskunta asui keskenään, 11,2 % sellaisia missä nainen oli taloudenhoitaja ilman miestä, ja 50,2 % ei-perheitä. Kaupungissa alle 18-vuotiaita oli 21,5 %, 18-24-vuotiaita 12,3 %, 25-44-vuotiaita 34,8 %, 45-64-vuotiaita 17,8 % ja 65-vuotiaita tai vanhempia 13,5 %. Keski-ikä oli 33 vuotta. Joka sataa naista kohden oli 94,5 miestä. ==Talous== ===Yksilölliset tulot=== Talouksien keskimääräiset tulot kaupungissa olivat 30 592 dollaria, ja perheisen keskimääräiset tulot olivat 38 551 dollaria. Miesten keskimääräiset tulot oliavt 30 257 dollaria, kun naisilla ne olivat 21 168 dollaria. Noin 10,2 % perheistä ja 15,2 % koko väestöstä oli köyhyysrajan alapuolella. ===Teollisuus=== Winooskissa on VSAC:n, Vermont Student Assistance Corporationin, päämaja. ===Liikennöinti=== Linja-autopalvelut Winooskissa tarjoaa Chittenden County Transportation Authority. ==Tunnettuja henkilöitä== *Jan Backus - Vermontin senaatin entinen jäsen ==Lähteet== ==Aiheesta muualla== * Winooskin viralliset kotisivut * Winooskin poliisin historia Luokka:Vermontin kaupungit
Sulkapallo kesäolympialaisissa 1992

Vuoden 1992 kesäolympialaisisten sulkapallo järjestettiin 28. heinäkuuta - 1\. elokuuta 1992 Barcelonassa. Tapahtumia oli neljä: miesten ja naisten kaksin- ja nelinpelit. Sulkapalloon osallistui 177 urheilijaa (93 miestä ja 84 naista) 36 eri maasta. Nuorin osanottaja oli Esther Sanz (17 vuotta ja 235 päivää) Espanjasta ja vanhin Stefan Frey (33 vuotta ja 74 päivää) Saksasta. ==Mitalistit== Tapahtuma Kultaa Hopeaa Pronssia Miesten kaksinpeli Alan Budikusuma Ardy Wiranata Thomas Stuer-Lauridsen Miesten kaksinpeli Alan Budikusuma Ardy Wiranata Hermawan Susanto Miesten nelinpeli Kim Moon-Soo ja Park Joo-bong Eddy Hartono ja Rudy Gunawan Li Yongbo ja Tian Bingyi Miesten nelinpeli Kim Moon-Soo ja Park Joo-bong Eddy Hartono ja Rudy Gunawan Razif Sidek ja Jalani Sidek Naisten kaksinpeli Susi Susanti Bang Soo-hyun Huang Hua Naisten kaksinpeli Susi Susanti Bang Soo-hyun Tang Jiuhong Naisten nelinpeli Hwang Hye-young ja Chung So-young Guan Weizhen ja Nong Qunhua Gil Young-ah ja Shim Eun-jung Naisten nelinpeli Hwang Hye-young ja Chung So-young Guan Weizhen ja Nong Qunhua Lin Yan Fen ja Yao Fen ==Mitalitaulukko== 1 2 2 1 5 2 2 1 1 4 3 1 1 2 4 4 0 0 1 1 4 0 0 1 1 ==Lähteet== * Luokka:Kesäolympialaiset 1992 1992
Sulkapallo kesäolympialaisissa 2000

Vuoden 2000 kesäolympialaisisten sulkapallo järjestettiin 17. syyskuuta - 23\. syyskuuta 2000 Sydneyssä. Tapahtumia oli viisi: miesten ja naisten kaksin- ja nelinpelit sekä sekanelinpeli. Sulkapalloon osallistui 171 urheilijaa (86 miestä ja 85 naista) 28 eri maasta. Nuorin osanottaja oli Boonsak Ponsana (18 vuotta ja 208 päivää) Thaimaasta ja vanhin oli Diana Koleva-Tsvetanova (40 vuotta ja 331 päivää) Bulgariasta. ==Mitalistit== Kilpailu Kultaa Hopeaa Pronssia Miesten kaksinpeli Ji Xinpeng Hendrawan Xia Xuanze Naisten kaksinpeli Gong Zhichao Camilla Martin Ye Zhaoying Miestennelinpeli Tony Gunawan ja Candra Wijaya Lee Dong-soo ja Yoo Yong-sung Ha Tae-kwon ja Kim Dong-moon Naisten nelinpeli Ge Fei ja Gu Jun Huang Nanyan ja Yang Wei Qin Yiyuan ja Gao Ling Sekanelinpeli Zhang Jun ja Gao Ling Tri Kusharyanto ja Minarti Timur Simon Archer ja Joanne Goode ==Mitalitaulukko== 1 4 1 3 8 2 1 2 0 3 3 0 1 1 2 4 0 1 0 1 5 0 0 1 1 ==Lähteet== * Luokka:Kesäolympialaiset 2000 2000
Chris Solinsky

Chris Solinsky (s. 5. joulukuuta 1984) on yhdysvaltalainen kestävyysjuoksija. Vuonna 2008 hän karsiutui loppukilpailusta 3 000 metrin juoksussa sisäratojen MM-kilpailuissa Valenciassa. Berliinin MM-kilpailuissa 2009 hän sijoittui 12:nneksi 5 000 metrin juoksussa. IAAF:n yleisurheilufinaalissa hän on sijoittunut 3 000 metrillä seitsemänneksi vuonna 2008 ja kuudenneksi 2009. 5 000 metrin juoksuun keskittynyt Solinsky juoksi 1. toukokuuta 2010 Palo Altossa ensimmäisen 10 000 metrin kilpailunsa. Hän voitti kilpailun ajalla 26.59,60 ja hänestä tuli ensimmäinen ei-afrikkalaissyntyinen 27 minuutin alittaja. Häntä ennen 30 juoksijaa oli alittanut 27 minuutin rajan. Aika oli Yhdysvaltain ja Pohjois-Amerikan ennätys. 4\. kesäkuuta Oslon Bisletillä Timanttiliigan osakilpailussa Solinsky alitti 5 000 metrillä ensimmäisen kerran 13 minuuttia juostuaan 12.56,66. Tukholmassa Timanttiliigan osakilpailussa elokuussa 2010 hän paransi 5 000 metrin ennätystään aikaan 12.55,53. Solinskyn maanmies Galen Rupp rikkoi hänen 10 000 metrin maanosaennätyksensä 16. syyskuuta 2011 Brysselissä ajalla 26.48,00. ==Ennätykset== * 10 000 m: 26.59,60 Pohjois-Amerikan ennätys ja Yhdysvaltain ennätys 1.5.2010–16.9.2011 ===Henkilökohtaiset ennätykset=== :Lähde: IAAF ;Ulkoradat * 1 500 metriä: 3.35,89 (2011) * mailin juoksu: 3.57,80 (2006) * 3 000 metriä: 7.34,32 (2010) * kahden mailin juoksu: 8.15,77 (2010) * 5 000 metriä: 12.55,53 (2010) * 10 000 metriä: 26.59,60 (2010) ;Sisäradat * 3 000 metriä: 7.51,69 (2007) * 5 000 metriä: 13.38,61 (2007) ==Lähteet== Luokka:Yhdysvaltalaiset kestävyysjuoksijat Luokka:Vuonna 1984 syntyneet Luokka:Elävät henkilöt
Boothin luonnonhistoriallinen museo

250px|thumb|Museo lounaasta kuvattuna. Luonnonhistoriallinen museo on Brightonissa, Englannissa sijaitseva, kaupungin omistuksessa oleva museo. Sisäänpääsy museoon on ilmaista. Vuonna 1874 avattu museo oli aluksi Edward Boothin lintukokoelma, mutta Booth luovutti sen kaupungille vuonna 1890. Nykyään luonnohistorian museossa on viktoriaanisia dioraamoja brittiläisistä linnuista niiden elinympäristöihinsä aseteltuina, sekä perhoskokoelmia, brittiläisiä fossiileja ja eläinten luita. == Aiheesta muualla == *Museon kotisivu Luokka:Yhdistyneen kuningaskunnan museot Luokka:Brightonin rakennukset ja rakennelmat
Theatre Royal (Brighton)

Theatre Royal on Brightonissa, Englannissa sijaitseva teatteri, jossa esitetään musikaaleja, näytelmiä, oopperaa ja balettia. Vuonna 1806 Walesin prinssi antoi kuninkaallisen suostumuksen teatterin rakentamiselle. Teatteri avattiin kesäkuussa 1807, jolloin siellä esitettiin William Shakespearen Hamlet. Teatteri pärjäsi heikosti, kunnes näyttelijä Henry John Nye Chart osti sen vuonna 1854. Theatre Royalin tulot ja maine kehittyivät, ja siitä tuli arvostettu tapahtumapaikka. Henry John Nye Chartin kuoltua vuonna 1876 hänen vaimonsa jatkoi teatterin johtajana. Hän oli yksi ensimmäisiä naispuolisia teatterinjohtajia. Vuodesta 1999 lähtien Theatre Royal on ollut Ambassador Theatre Groupin omistuksessa. Teatteri juhli 200-vuotispäiväänsä vuonna 2007, jolloin Elisabet II vieraili teatterissa ja yksi aitioista nimettiin hänen mukaansa. Luokka:Englannin teatterit Luokka:Brightonin rakennukset ja rakennelmat
Varavoimalaitteisto

Varavoimalaitteisto sisältää polttomoottorin ja sähköä tuottavan generaattorin. Suurempien varavoimalaitteistojen voimanlähteenä on tyypillisesti dieselmoottori. Pienemmissä laitteistoissa, joista käytetään myös nimitystä aggregaatti, voimanlähteenä voi olla myös bensiinimoottori. Varavoimalaitteistoja on käytössä mm. sairaaloissa, tuotantolaitoksissa ja suuremmissa toimistotaloissa. Varavoimalaitteistojen koko vaihtelee käyttötarkoituksen mukaan, kiinteiden diesellaitteistojen suuruusluokka on 0,1–3 MVA. Suurempitehoisia kokonaisuuksia saadaan useamman laitteen rinnankytkennällä. Paikoissa joissa varavoimalaitteisto on tarkoitettu varmistamaan tärkeiden toimintojen toimivuus myös sähkökatkojen aikana (mm. sairaalat), laitteistot käynnistyvät automaattisesti sähkökatkon tapahduttua. Sähkönsyötössä tapahtuu kuitenkin katkos, jonka suuruusluokka on laitteistosta riippuen 5–15 sekuntia. Katkottoman sähkönsyötön aikaan saamiseksi tarvitaan lisäksi UPS-laitteisto tai erillinen CPS-laitteisto. ==CPS-laitteisto== CPS- laittestossa on dieselmoottorin ja generaattorin lisäksi pyörivä huimamassa. Huimamassan tarkoitus on sähkökatkon tullen pyörittää generaattoria ennen dieselmoottorin käynnistymistä, laitteistosta riippuen 1–15 sekunnin ajan. Dieselin käynnistyttyä laitteisto toimii tavallisen diesel-generaattorin tavoin. CPS-laitteistoja löytyy teholuokasta 0,2-2 MVA, jossa ne ovat hinnaltaan kilpailukykyisiä vastaavan kokoisiin diesel + ups-laitteistoihin verrattuna. Luokka:Energiatekniikka Luokka:Sähkötekniikka Luokka:Turvatekniikka
Ferenc Konrád

Ferenc Konrád (17. huhtikuuta 1945 Budapest – 21. huhtikuuta 2015) oli unkarilainen vesipalloilija ja olympiavoittaja. Hän edusti seuratasolla budapestilaista OSC:tä. Konrád osallistui olympiakisoihin kolmesti vuosina 1968–1976 ja voitti mitalin joka kerralla; pronssia Méxicosta 1968, hopeaa Münchenistä 1972 ja kultaa Montréalista 1976. Hän voitti EM-kisoissa kaksi mitalia, hopeaa vuonna 1970 ja kultaa vuonna 1974. == Lähteet == Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1945 syntyneet Luokka:Vuonna 2015 kuolleet
Puijonkatu

Puijonkatu on katu Kuopiossa ruutukaava-alueella. Katu kulkee Kuopion torin itälaidalla ja sen pituus on noin 1 660 metriä. Katu alkaa etelässä Kuopionlahdenkadulta, se alittaa Savon radan ja ylittää viitostien. Katu loppuu pohjoisessa niin sanottuun merkkikiven risteykseen, jossa se risteää Puijonlaaksontien, Puijontien ja Kellolahdentien kanssa. Katu risteää 14 kadun kanssa; näistä viisi on rännikatua. Torin kohdalla se on kävelykatu. Torin alla olevan toriparkin toiset sisään- ja uloskäynnit avautuvat Puijonkadulle. Etelään päin katu jatkuu Maria Jotunin katuna ja myöhemmin Tasavallankatuna, jotka vievät Kuopion ohittavan moottoritien 5 eteläiselle rampille, pohjoispäässä taas on liittymä moottoritien pohjoiselle liittymälle. Puijonkadun jatko, Puijontie, jatkuu Puijon tornille. Kadun varrella sijaitsevat muun muassa Kuopion tori, Kauppakeskus Sektori, Kuopion Iso hautausmaa, Kuopion rautatieasema ja Kuopion vanha linja-autoasema sekä sen taakse rakennettu Kuopion matkakeskus (kaukoliikenteen linja-autoasema). File:Puijonkatua Maljalahdenkadun risteys - Multimäki - Kuopio - m.jpg|Puijonkatua Kuopion keskustassa (vuonna 2016). Kuva torin suuntaan Maljalahdenkadun risteyksestä. Kuvassa näkyy puiden ympäröimä osia punertavasta Kuopion kaupungintalosta. Bridge - panoramio (5).jpg|Puijonkatu alittaa Savon radan (kuva vuodelta 2010). == Lähteet == Luokka:Kuopion kadut
Stanmer Park

thumb|Stanmerin kartano. Stanmer Park on suuri puisto Brightonin kaupungin koillispuolella East Sussexissa, Englannissa. Sen itäpuolella on Sussexin yliopiston kampus. Puiston alueella sijaitsee Stanmerin kylä kirkkoineen sekä Stanmerin kartano – puisto olikin aiemmin kartanon tiluksia. Alue pysyi yksityisomistuksessa vuoteen 1947 saakka, jolloin Brightonin valtuusto osti sen. Nykyään Stanmer Park on avoin kaikille ja siellä tarjotaan toisinaan opastettuja kierroksia. Puistossa on myös kasvitaimitarha. Nykyinen Stanmerin kartano rakennettiin vuonna 1722 Pelhamin suvulle, joka asui siellä ja kehitti aluetta vuosien ajan. Stanmerin taloa käytettiin Sussexin yliopiston ensimmäisenä hallinnollisena keskuksena vuonna 1961, jolloin kampusta rakennettiin. Talo avattiin uudelleen kesäkuussa 2006 mittavan entisöinnin jälkeen ja sitä voi vuokrata häitä tai muita tilaisuuksia varten. Stanmerin kylän lammen vieressä sijaitseva Stanmerin kirkko rakennettiin vuonna 1838 ja nykyään sitä ylläpitää Stanmer Preservation Society. Puistosta pohjoiseen ja länteen on metsäalue, joka ulottuu Wild Parkiin ja South Downsin kansallispuiston laitamille. Puiston etelälaidalla kulkee päätie A27. == Aiheesta muualla == *Stanmer Park Brighton & Hoven kaupunginvaltuuston sivuilla Luokka:Yhdistyneen kuningaskunnan puistot Luokka:Brighton and Hove
Gábor Csapó

Gábor Csapó (20. syyskuuta 1950 Budapest – 27. marraskuuta 2022https://www.olympedia.org/athletes/54143) oli unkarilainen vesipalloilija ja olympiavoittaja. Hän edusti seuratasolla Vasasia. Csapó voitti olympialaisissa kaksi mitalia, kultaa vuonna 1976 ja pronssia vuonna 1980. Hän voitti urallaan myös neljä mitalia MM-kisoissa ja kolme EM-kisoissa. == Lähteet == Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1950 syntyneet Luokka:Vuonna 2022 kuolleet
Haapaniemenkatu (Kuopio)

Haapaniemenkatu on katu Kuopiossa ruutukaava-alueella. Katu sivuaa Kuopion toria sen länsilaidalta. Kadun pituus on noin 1 170 metriä. Katu alkaa jatkona Tasavallankadusta ja yltää Savon radan penkereeseen saakka. Kadun eteläpäässä on Kuopion keskusta-alueen ensimmäinen liikenneympyrä sekä kahdesta suunnasta kulku torin alla sijaitsevaan toriparkkiin. Kadun varrella sijaitsevat muun muassa Kauppakeskus Minna, H-talo, Carlson, Kuopion Sokos, Kuopion taidelukio, Kuopion musiikkikeskus. == Lähteet == luokka:Kuopion kadut
Turtolan koulu

Turtolan koulu oli Turtolan kylässä, Pellon kunnassa sijainnut peruskoulu. Koulu lakkautettiin vuonna 2016. Ennen lakkautusta koulussa oli 15 oppilasta. Vanhan koulurakennuksen osti Turtolan kyläyhdistys vuonna 2018. ==Lähteet== Luokka:Entiset suomalaiset oppilaitokset Luokka:Suomen peruskoulut Luokka:Pello
Preeriaturpiaali

Preeriaturpiaali (Sturnella magna) on Pohjois-, Keski- ja Etelä-Amerikassa tavattava turpiaaleihin kuuluva varpuslintu. ==Koko ja ulkonäkö== Kooltaan preeriaturpiaali on 19-26 cm, ja koiraat ovat naaraita kookkaampia. Lajin pää on väriltään harmahtavan ruskea ja silmäkulma on keltainen. Koiraalla on lisäksi valkoinen viiksijuova. Selkä on väriltään ruskea, ja siinä on tiheästi tummempia juovia. Preeriaturpiaalin rinta ja ylävatsa ovat väriltään kirkkaan keltaiset. Rinnan poikki kulkee V-muotoinen musta juova, joka on vahvempi koirailla kuin naarailla. Linnun alavatsa on ruskehtava. Nuorilla preeriaturpiaaleilla on musta maski. Preeriaturpiaalin nokka on melko pitkä ja ohut, pyrstö on lyhyt ja jalat pitkät. Ulkonäöltään preeriaturpiaali muistuttaa huomattavasti huilupreeriaturpiaalia (Sturnella neglecta), joka eroaa selän tiheämmän raidoituksen perusteella. Huilupreeriaturpiaalin laulu on myös melodisempaa ja monimutkaisempaa kuin preeriaturpiaalilla. ==Levinneisyys ja elinympäristö== Preeriaturpiaalin levinneisyysalue ulottuu Kanadan eteläosista Yhdysvaltain itäosiin ja paikoitellen myös luoteisosiin, Keski-Amerikkaan ja Kolumbiaan, Venezuelaan, Guyanaan, Surinameen, Ranskan Guayanaan ja Brasilian pohjoisosiin. Linnun elinympäristöä ovat monenlaiset ruohomaat, heinäpellot, niityt, golfkentät, ja levinneisyysalueensa länsireunalla laji elää korkeampaa ruohikkoa kasvavilla preerioilla. Osa linnuista muuttaa talveksi etelämmäksi, ja niitä tavataan monenlaisista avoimista ympäristöistä. Kansainvälinen luonnonsuojeluliitto luokittelee preeriaturpiaalin silmälläpidettäväksi lajiksi. Sukukypsiä yksilöitä on arvioitu olevan maailmanlaajuisesti 37 miljoonaa. Varsinkin Pohjois-Amerikassa vuosien 2005–2015 tilastot osoittavat yksilömäärän nopeaa pienenemistä, minkä takia laji on silmälläpidettävä. ==Ravinto== Preeriaturpiaalin ravinto vaihtelee vuodenajoittain. Keväällä ne syövät pääasiassa hyönteisten toukkia, kesällä kovakuoriaisia ja heinäsirkkoja ja syksyllä sekä talvisia siemeniä ja hedelmiä. Laji voi syödä myös petoeläimiltä jääneitä haaskoja. Ravintonsa lintu etsii maasta. ==Elintavat== Preeriaturpiaalit muodostavat syksyisin ja talvisin löyhiä parvia, joissa ei ole vallitsevaa arvojärjestystä. Parvissa voi olla mukana myös huilupreeriaturpiaaleja. Pesimisalueilleen koiraat saapuvat maaliskuulla ja valtaavat itselleen reviirin, jota ne puolustavat toisia koiraita vastaan. Naaraat saapuvat muutamaa viikkoa myöhemmin. Preeriaturpiaalien pesimäkausi kestää maaliskuulta elokuulle, ja kaudessa on kaksi pesintää. Koiraat voivat pesiä samanaikaisesti kahden tai kolmen naaraan kanssa, mutta naarailla on vain yksi koiras koko pesimäkauden ajan. Naaras rakentaa pesän ruohoista ruohikon suojaan. Pesä on usein katettu, ja siinä voi olla tunnelimainen sisäänkäynti. Naaras munii kauden aikana kuudesta neljääntoista valkoista punaruskeapilkullista munaa, joita vain se hautoo. Koiras avustaa kuoriutuneiden poikasten ruokinnassa. ==Lähteet== Luokka:59.3 Linnut Luokka:Turpiaalit
Tasolasiyliopisto

Tasolasiyliopisto on termi, jota käytetään yliopistoista, jotka on perustettu Isossa-Britanniassa 1960-luvulla, Robbins Reportin aikakaudella. Joissakin tapauksissa nämä koulut on perustettu aiemmin, mutta niillä on uusi kuninkaallinen perustamiskirja. Toisin kuin yleisesti luullaan, Robbins ei ollut vastuussa näiden yliopistojen perustamisesta. Termi "tasolasiyliopisto" viittaa yliopistojen moderniin arkkitehtuuriin, mihin yleensä kuuluu paljon tasolasia. Tämä toimii vastakohtana viktoriaanisille punatiiliyliopistoille ja vanhemmille yliopistoille. == Tasolasiyliopistot == * Itä-Anglian yliopisto * Essexin yliopisto * Kentin yliopisto * Lancasterin yliopisto * Sussexin yliopisto * Warwickin yliopisto * Yorkin yliopisto == Muita, toisinaan tasolasiyliopistoksi kutsuttuja yliopistoja == * Astonin yliopisto * Bathin yliopisto * Bradfordin yliopisto * Brunelin yliopisto * Lontoon kaupungin yliopisto * Heriot-Wattin yliopisto * Keelen yliopisto * Loughboroughin yliopisto * Salfordin yliopisto * Stirlingin yliopisto * Strathclyden yliopisto * Surreyn yliopisto * Ulsterin yliopisto Luokka:Arkkitehtuurin käsitteet Luokka:Yhdistyneen kuningaskunnan yliopistot
Suurin

Suurin (The Greatest) on yhdysvaltalainen elämäkertaelokuva vuodelta 1977. Se kertoo nyrkkeilijä Muhammad Alista, joka myös näyttelee itseään. Elokuvan ohjaamisen aloitti Tom Gries, joka kuoli kesken kuvausten. Hänen työtään jatkoi Monte Hellman. Elokuvassa nähtävät ottelut sekä niiden selostukset ovat aitoja. Alkuteksteissä kuullaan George Bensonin esittämä, Michael Masserin säveltämä ja Linda Creedin sanoittama laulu ”The Greatest Love of All”, josta sittemmin tuli maailmanlaajuinen menestys Whitney Houstonin levyttämänä vuonna 1986 nimellä ”Greatest Love of All”. Elokuva seuraa Alin elämää vuoden 1960 olympiavoitosta aina kuuluisaan Rumble in the Jungle -otteluun asti vuonna 1974. == Rooleissa == ==Arvioita== Video-oppaassa vuodelta 1994 Bello Romano kutsuu Suurinta epäonnistuneeksi elämäkerraksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * * * Luokka:Nyrkkeilyelokuvat Luokka:Yhdysvaltalaiset draamaelokuvat Luokka:Brittiläiset draamaelokuvat Luokka:Yhdysvaltalaiset elämäkertaelokuvat Luokka:Tom Griesin ohjaamat elokuvat Luokka:Vuoden 1977 brittiläiset elokuvat Luokka:Vuoden 1977 yhdysvaltalaiset elokuvat
Kivikkokurjenpolvi

Kivikkokurjenpolvi (Geranium columbinum) on yksivuotinen, lähinnä Euroopassa kasvava kurjenpolvi. Suomesta laji on hävinnyt. == Ulkonäkö ja koko == Kivikkokurjenpolvi kasvaa 15–30 cm korkeaksi. Sen varsi on ohut- ja harittavahaarainen. Varren ja lehtiruotien karvat ovat alaspäisiä. Lehdet ovat lähes 5–7-osaisia, liuskat kapeita ja 3–5-jakoisia. Aluslehdet ovat hyvin pitkäruotisia ja varsilehtiä leveämpiliuskaisia. Tavallisesti pareittain olevat vaaleansinipunaiset kukat ulottuvat varsilehtiä korkeammalle. Kukkaperät ovat yli 2 cm pitkiä. Kukan verholehdet ovat pitkäotaisia ja myötäkarvaisia, terälehdet matalalanttoisia. Teriö on noin 10 mm leveä. Kivikkokurjenpolvi kukkii heinä-elokuussa. Hedelmykset ovat harvaan hapsikarvaisia ja nystykarvattomia.Retkeilykasvio 1998, s. 308. Kivikkokurjenpolvi muistuttaa hieman liuskakurjenpolvea (G. dissectum).Laine 1997, s. 163. == Levinneisyys == Kivikkokurjenpolvea tavataan Euroopassa Atlantin rannikolta Kreikkaan, Bulgariaan, Romaniaan ja Etelä-Ukrainaan saakka. Pohjoisessa levinneisyysalue ulottuu Britteinsaarille, Etelä- ja Keski-Norjaan ja -Ruotsiin sekä Baltiaan. Lisäksi lajia tavataan Kaukasuksen alueella, Israelissa, Iranissa, Turkissa ja muutamin paikoin Pohjois-Afrikan rannikolla. Ihmisen mukana laji on levinnyt Pohjois-Amerikan itä- ja keskiosiin.Den virtuella floran: Duvnäva Viitattu 25.9.2010. Suomessa kivikkokurjenpolvea on tavattu vain kahdesta paikasta. 1900-luvun alussa laji löydettiin Ahvenanmaan Getasta vanhan satamapaikan läheisyydestä. Paikalle laji lienee tullut laivaliikenteen mukana painolastitulokkaana. 1940-luvulla kivikkokurjenpolvi löydettiin Kristiinankaupungista saksalaisten sodanaikaiselta rehujen lastauspaikalta. Kummastakaan paikasta lajia ei ole myöhemmin löydetty ja se on luokiteltu Suomesta hävinneeksi. Laji on hävinnyt myös Virosta. == Elinympäristö == Kivikkokurjenpolvi kasvaa kivisillä rinteillä sekä kallioilla. Toisinaan sitä kasvaa tulokkaana muun muassa satamissa. Lajin Suomesta häviämisen syyksi on arveltu kasvin liian innokasta keräilyä. == Lähteet == * Laine, Unto: Kivikkokurjenpolvi. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 163. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Kivikkokurjenpolven levinneisyys Suomessa * ITIS: Geranium columbinum * United States Department of Agriculture (USDA): Geranium columbinum Luokka:Kurjenpolvet